CELEX: 22008D0120
Language: hu
Date: 2008-11-07 00:00:00
Title: Az EGT Vegyes Bizottság 120/2008 határozata ( 2008. november 7. ) az EGT-megállapodás XV. mellékletének (Állami támogatás) módosításáról

18.12.2008   
            
            
               HU
            
            
               Az Európai Unió Hivatalos Lapja
            
            
               L 339/111
            
         
      AZ EGT VEGYES BIZOTTSÁG 120/2008 HATÁROZATA
   
   (2008. november 7.)
   az EGT-megállapodás XV. mellékletének (Állami támogatás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XV. mellékletét a 2007. június 8-i 55/2007 EGT vegyes bizottsági határozat (1) módosította.
            
         
               (2)
            
            
               A Szerződés 87. és 88. cikke alkalmazásában a támogatások bizonyos fajtáinak a közös piaccal összeegyeztethetőnek nyilvánításáról (általános csoportmentességi rendelet) szóló, 2008. augusztus 6-i 800/2008/EK bizottsági rendeletet (2) bele kell foglalni a megállapodásba.
            
         
               (3)
            
            
               A 800/2008/EK rendelet hatályon kívül helyezi a megállapodásba foglalt 1628/2006/EK bizottsági rendeletet (3), amely ebből következően a megállapodás értelmében hatályát veszti.
            
         
               (4)
            
            
               A megállapodásba foglalt 68/2001/EK (4), 70/2001/EK (5) és 2204/2002/EK (6) bizottsági rendelet hatályát vesztette és ebből következően a megállapodás értelmében el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XV. melléklete a következőképpen módosul:
   
               1.
            
            
               Az 1d. (68/2001/EK bizottsági rendelet), az 1f. (70/2001/EK bizottsági rendelet), az 1g. (2204/2002/EK bizottsági rendelet) és az 1i. (1628/2006/EK bizottsági rendelet) pontot a hozzájuk kapcsolódó megnevezésekkel együtt 2009. január 1-jei hatállyal el kell hagyni.
            
         
               2.
            
            
               Az 1i. pontot (1628/2006/EK bizottsági rendelet) követően a következő szövegrésszel egészül ki:
               „Kis- és középvállalkozások számára, kutatás-fejlesztésre, innovációra, környezetvédelemre, regionális beruházásokra, női vállalkozók számára, foglalkoztatásra és képzésre nyújtott támogatás
               
                           1j.
                        
                        
                           
                              32008 R 0800: a Bizottság 2008. augusztus 6-i 800/2008/EK rendelete a Szerződés 87. és 88. cikke alkalmazásában a támogatások bizonyos fajtáinak a közös piaccal összeegyeztethetőnek nyilvánításáról (általános csoportmentességi rendelet) (HL L 214., 2008.8.9., 3. o.).
                           A rendelet rendelkezéseit e megállapodás alkalmazásában a következő kiigazításokkal kell értelmezni:
                           
                                       a)
                                    
                                    
                                       a »Szerződés 87. cikkének (1) bekezdése« kifejezésen az »EGT-megállapodás 61. cikkének (1) bekezdése« értendő;
                                    
                                 
                                       b)
                                    
                                    
                                       a »Szerződés 87. és 88. cikke« kifejezésen »az EGT-megállapodás 61. és 62. cikke« értendő;
                                    
                                 
                                       c)
                                    
                                    
                                       a »Szerződés 87. cikkének (3) bekezdése« kifejezésen az »EGT-megállapodás 61. cikkének (3) bekezdése« értendő;
                                    
                                 
                                       d)
                                    
                                    
                                       a »Szerződés 87. cikke (3) bekezdésének a) pontja« kifejezésen az »EGT-megállapodás 61. cikke (3) bekezdésének a) pontja« értendő;
                                    
                                 
                                       e)
                                    
                                    
                                       a »Szerződés 87. cikke (3) bekezdésének c) pontja« kifejezésen az »EGT-megállapodás 61. cikke (3) bekezdésének c) pontja« értendő;
                                    
                                 
                                       f)
                                    
                                    
                                       az EFTA-tagállamok vonatkozásában »a Szerződés 88. cikkének (3) bekezdése« kifejezés jelentése »a Felügyeleti és Bírósági Megállapodás 3. jegyzőkönyve 1. része 1. cikkének (3) bekezdése«;
                                    
                                 
                                       g)
                                    
                                    
                                       a »közös piaccal összeegyeztethető« kifejezés jelentése »az EGT-megállapodás működésével összeegyeztethető«;
                                    
                                 
                                       h)
                                    
                                    
                                       a »bizottság« kifejezés jelentése az »EGT-megállapodás 62. cikkében szereplő meghatározásnak megfelelő illetékes felügyeleti hatóság«;
                                    
                                 
                                       i)
                                    
                                    
                                       a »közösségi nyilvántartások« kifejezésen az »EGT-megállapodás hatálya alá tartozó területek nyilvántartásai« értendő;
                                    
                                 
                                       j)
                                    
                                    
                                       »a Szerződés I. melléklete« kifejezésen »az e melléklet függelékében szereplő és az EGT-megállapodás hatálya alá tartozó« értendő;
                                    
                                 
                                       k)
                                    
                                    
                                       a »közösségi támogatás« kifejezésen a »közösségi vagy EGT-támogatás« értendő;
                                    
                                 
                                       l)
                                    
                                    
                                       a közösségi jogszabályokra történő hivatkozások nem jelentik azt, hogy az EFTA-államok kötelesek betartani a közösségi jogszabályokat, ha azokat nem hajtották végre az EGT-megállapodásban.”
                                    
                                 
                     
         
               3.
            
            
               A függelék címében az „1f(g).” helyébe az „1j(j).” lép.
            
         2. cikk
   A 800/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. november 8-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. november 7-én.
      
         
            az EGT Vegyes Bizottság részéről
         
         
            az elnök
         
         őfensége Nikolaus von LIECHTENSTEIN herceg
      
   
   
      (1)  HL L 266., 2007.10.11., 15. o.
   
      (2)  HL L 214., 2008.8.9., 3. o.
   
      (3)  HL L 302., 2006.11.1., 29. o.
   
      (4)  HL L 10., 2001.1.13., 20. o.
   
      (5)  HL L 10., 2001.1.13., 33. o.
   
      (6)  HL L 337., 2002.12.13., 3. o.
   
      (7)  Alkotmányos követelmények fennállását nem jelezték.